Qirolicha Yelizaveta II o‘zi amal qilgan va butun dunyoga o‘rgatib ketgan 5 ta tavsiya

Olomondan ajralib turish va dunyoni yaxshi tomonga o‘zgartirish uchun monarx bo‘lish shart emas. 2022-yil 8-sentyabrda Buyuk Britaniya qirolichasi Yelizaveta II 96 yoshida vafot etdi. U Britaniya tarixidagi eng uzoq — 70 yil davomida hukmronlik qilgan qirolicha hisoblanadi va undan o‘rganish kerak bo‘lgan narsalar talaygina, deb yozadi Lifehacker.

Olomondan ajralib turishdan qo‘rqmang

Qirolicha hech qachon orqa fonda qolmagan. Buning kristal va 10 ming marvarid bilan bezatilgan ko‘ylak, yuzlab g‘ayrioddiy shlyapa yoki 2018-yilda bo‘lib o‘tgan Garri va Megan Marklning to‘y marosimidagi laym rangidagi yorqin kostyumni eslash kifoya. Yelizaveta II odatdagi liboslardan qoniqmagan va g‘ayrioddiy obrazni tanlagan.
Odamlarni nafaqat sizning orqangizdan ham qaratadigan, balki o‘zini vaziyatning haqiqiy egasi kabi his qilishga imkon beradigan liboslarni kiying.
Murakkab va qora mehnatdan qochmang

Albatta, Yelizaveta II barcha Qirollik vazifalari va protokollariga muvofiq ta’lim va tarbiya oldi. Ammo u ham malakali mexanik edi va har qanday dvigatel bilan qanday kurashishni bilardi. Bundan tashqari, Ikkinchi jahon urushi paytida 18 yoshli Yelizaveta yuk mashinasi haydovchisi va ayollarni qo‘llab‑quvvatlovchi hududda mexanik sifatida xizmat qilgan.
Esingizda bo‘lsin, har qanday sevimli mashg‘ulot yoki kasb qanchalik qiyin bo‘lmasin o‘z samarasini beradi va sizni yangi cho‘qqilarga olib chiqadi.
Yaxshilik qilish muhim
Agar yaxshilik qilishni yoqtirsangiz, qirolicha singari kichik jamoa yoki butun mamlakat hayotini yaxshilashingiz mumkin. Yelizaveta II  Buyuk Britaniya va Hamdo‘stlik mamlakatlarining 600 dan ortiq xayriya tashkilotlarining homiysi — qishloq xo‘jaligi yoki sog‘liqni saqlash bilan bog‘liq fondlardan tortib, bolalar va yoshlar yoki sport va dam olish bilan shug‘ullanadigan jamiyatlargacha.
Atrofingizdagi dunyoni qanday o‘zgartirish mumkinligini o‘ylash uchun biroz vaqt ajrating. Boshqalarga yordam berishni boshlashga hech qachon kech emas.
O‘yin-kulgi uchun vaqt toping

Qirolicha bo‘lish katta mas’uliyatdir. Ammo ba’zida zavqlanish uchun dam olish mumkin. Yelizaveta II qishloqda vaqt o‘tkazishni, o‘zining sevimli korgilari bilan sayr qilishni va otxonalarga tashrif buyurishni yaxshi ko‘rardi. U hatto Daniel Kreyg (Jeyms Bond haqidagi filmda) bilan vertolyotdan sakrashni ham sinab ko‘rdi.
Qancha ish, o‘qish yoki o‘ta jiddiy vazifalar bo‘lishidan qat’i nazar, o‘zingizni xursand qilishga va kulishga ruxsat bering. Hech bo‘lmaganda vaqti-vaqti bilan.
Yangi joylar va odamlar bilan tanishish
Yelizaveta II tarixdagi eng ko‘p sayohat qilgan Britaniya monarxi edi. U kamida 110 davlat va hududlarga tashrif buyurdi. U 50 yoshga to‘lganidan keyin ham 43 mamlakatga sayohat qildi. Yelizaveta II turli joylarga tashrif buyurib, mahalliy aholini kuzatib,  odamlarning madaniyati va ehtiyojlarini yaxshiroq tushungan va hatto dunyo haqidagi qarashlarini o‘zgartirgan.
Odamlar bilan tanishishdan qo‘rqmang. Ehtimol, ular sizning umr bo‘yi eng yaxshi do‘stlaringizga aylanishi mumkin.